
Проект BG16RFPR001-2.004-1115-C01
Подобряване на енергийната ефективност чрез внедряване на система за съхранение на енергия в "Пласт-60" ЕООД
[bookmark: _Hlk183602867]Процедура BG16RFPR001-2.004 - Енергийна ефективност и използване на енергия от възобновяеми източници в предприятията
Програма "Конкурентоспособност и иновации в предприятията" 2021-2027


На 01.06.2026 г. „Пласт-60“ ЕООД стартира реализацията на проект BG16RFPR001-2.004-1115-C01
Подобряване на енергийната ефективност чрез внедряване на система за съхранение на енергия в "Пласт-60" ЕООД, насочен към повишаване на енергийната ефективност в „Пласт-60“ ЕООД чрез внедряване на локална система за съхранение на енергия с батерии, осигуряваща по-добро управление и оптимизация на вътрешното енергопотребление от съществуващата в предприятието фотоволтаична електроцентрала.

Специфичните цели, които предприятието си поставя с проекта, са:
1. Оптимизиране използването на произведената възобновяема енергия чрез ефективно времево прехвърляне и постигане на по-добро съответствие между производството и потреблението на енергия;
2. Намаляване на енергийните разходи и подобряване на предвидимостта на енергопотреблението;
3. Повишаване на устойчивостта и конкурентоспособността на предприятието чрез повишаване на дела на ефективно използваната „зелена“ енергия.

С цел повишаване на енергийната независимост и оптимизация на разходите за електричество, по проекта се предвижда закупуване и внедряване на локална батерийна система за съхранение на енергия с капацитет 122.88 kWh, заедно с инвертори, необходими за функционирането ѝ. Батериите ще се зареждат от съществуващата в "Пласт-60" ЕООД ФтЕЦ, като ще акумулират енергията, произведена в часовете на по-ниско натоварване, и ще я отдават за целите на производството в пиковите часове, когато и потреблението, и цената са по-високи. По този начин системата ще осигури оптимално времево прехвърляне на енергия, което ще намали пиковото натоварване, ще повиши дела на ефективно използваната в производството „зелена“ енергия и ще оптимизира разходите за електричество.

Основните етапи за изпълнението на проекта включват:
1. Избор на изпълнител (от 1-ви до 4-ти месец)
2. Сключване на договор с избрания изпълнител (4-ти месец)
3. Изпълнение на договора за доставка на батерии (от 5-ти до 12-и месец)

Общият бюджет на проекта е 80 974.03 евро, от които 43 459.81 евро финансиране от ЕС и 7 669.38 евро – национално финансиране.

Изпълнението на проекта се предвижда да приключи до 01.06.2027 г.

Тази публикация е създадена с финансовата подкрепа на Европейския съюз по Програма „Kонкурентоспособност и иновации в предприятията“ 2021-2027. Цялата отговорност за съдържанието на документа се носи от „Пласт-60“ ЕООД и при никакви обстоятелства не може да се приема, че този документ отразява официалното становище на Европейския съюз и УО на ПКИП.

